Seld abeddel i d-yellan deg uselmed ilmend n unekmar awuran1 ibedden ɣef yimenzayen i ɣef d-yemmeslay E. Berard: Ad d-nefk azal i unelmad anda ara d-nesnekwu assaren-is ad d-nesken iswiyen-is  ad d-nesken agbur ad d-nefren isulal isensegmiyen2 yerzan ayen i d-nesnekwa i uselmed awuran n tefransist3.Yeεni ad yuɣal leqdic deg tneɣrit , d win ara yafen iswi-s yerna ad awḍen inelmaden ɣer tegzi d usemres n tsekka tadiwennit ɣer taggara n yal tesekka taḍrisant n yal tugzimt n ulmud.Acku tura yella-d ubeddel daɣen deg tarrayt n uselmed , tuɣal tettili-d ilmend n unekmar n taywalt d tarrayt tasensegmit ibedden ɣef yisenfar d tsekkiwin n yinaw.4 Tasnarrayt yettwaddmen i uselmed d ulmud n tutlayt tamaziɣt d tayunt n ulmud s wayes ara naweḍ ɣer kra n tezmert taddayt. Tayunin n ulmud dakalent akken mwatant ilmend n usenfar i ɣer ara naweḍ, deg-sent tizemmar i d-yewwi ad ilint ẓẓant deg wallaɣ n unelmad ɣer taggara n useggas amezwaru deg uɣerbaz alemmas.